CELEX: 62014TA0479
Language: hr
Date: 2017-02-01 00:00:00
Title: Predmet T-479/14: Presuda Općeg suda od 1. veljače 2017. – Kendrion protiv Europske unije („Izvanugovorna odgovornost — Preciznost tužbe — Dopuštenost — Članak 47. Povelje o temeljnim pravima — Razuman rok za donošenje presude — Imovinska šteta — Kamate na iznos neplaćene novčane kazne — Troškovi bankovne garancije — Neimovinska šteta — Uzročna veza”)

13.3.2017   
            
            
               HR
            
            
               Službeni list Europske unije
            
            
               C 78/18
            
         Presuda Općeg suda od 1. veljače 2017. – Kendrion protiv Europske unije
   (Predmet T-479/14) (1)
   
   ((„Izvanugovorna odgovornost - Preciznost tužbe - Dopuštenost - Članak 47. Povelje o temeljnim pravima - Razuman rok za donošenje presude - Imovinska šteta - Kamate na iznos neplaćene novčane kazne - Troškovi bankovne garancije - Neimovinska šteta - Uzročna veza”))
   (2017/C 078/24)
   Jezik postupka: nizozemski
   
      Stranke
   
   
      Tužitelj: Kendrion NV (Zeist, Nizozemska) (zastupnici: P. Glazener i T. Ottervanger, a zatim T. Ottervanger, odvjetnici)
   
      Tuženik: Europska unija, koju zastupa Sud Europske unije (zastupnici: A. Placco, a zatim J. Inghelram i E. Beysen, agenti)
   
      Intervenijent u potporu tuženiku: Europska komisija (zastupnici: T. Christoforou, S. Noë i P. Van Nuffel, agenti)
   
      Predmet
   
   Zahtjev na osnovi članka 268. UFEU-a radi potraživanja naknade štete koju je tužitelj navodno pretrpio zbog trajanja postupka pred Općim sudom u predmetu u kojem je donesena presuda od 16. studenoga 2011., Kendrion/Komisija (T-54/06, neobjavljena, EU:T:2011:667).
   
      Izreka
   
   
               1.
            
            
               Europskoj uniji, koju zastupa Sud Europske unije, nalaže se plaćanje naknade štete od 588 769,18 eura društvu Kendrion NV na temelju imovinske štete koju je to društvo pretrpjelo zbog prekoračenja razumnog roka za odlučivanje u predmetu u kojem je donesena presuda od 16. studenoga 2011., Kendrion/Komisija (T-54/06, neobjavljena, EU:T:2011:667).
            
         
               2.
            
            
               Uniji, koju zastupa Sud Europske unije, nalaže se plaćanje naknade od 6 000,00 eura društvu Kendrion na temelju imovinske štete koju je to društvo pretrpjelo zbog prekoračenja razumnog roka za odlučivanje u predmetu T-54/06.
            
         
               3.
            
            
               Svaki od iznosa naknade štete iz prethodnih točaka 1. i 2. uvećat će se za zatezne kamate, počevši od objave ove presude do pune isplate, po stopi koju Europska središnja banka (ESB) određuje za svoje glavne aktivnosti refinanciranja, uvećano za tri i pol postotna boda.
            
         
               4.
            
            
               Tužba se u preostalom dijelu odbija.
            
         
               5.
            
            
               Uniji, koju zastupa Sud Europske unije, nalaže se snošenje vlastitih troškova i troškova koje je imalo društvo Kendrion a koji su nastali u postupku povodom prigovora nedopuštenosti u kojem je doneseno rješenje od 6. siječnja 2015., Kendrion/Europska unija (T-479/14, neobjavljeno, EU:T:2015:2).
            
         
               6.
            
            
               Društvo Kendrion, s jedne strane, i Unija, koju zastupa Sud Europske unije, s druge strane, snosit će vlastite troškove koje su imali u postupku povodom tužbe u kojem je donesena ova presuda.
            
         
               7.
            
            
               Europska komisija snosit će vlastite troškove.
            
         
      (1)  SL C 253, 4. 8. 2014.